ፕሮፌሰር ኣስመሮም፡ ክልተ ነገራት ኣለው። ሓደ ደቂ ኣንስትዮ ኣይሳተፋን። ካልኣይ ሙሉእ ብሙሉእ ዘየርዓሙዎም ህዝቢ ኣለው። ሓደ ነገር ኣሎ። ኦሮሞ ክዋጋእ እንከሎ ነቶም ዝማረኾም ህዝቢ ኣብ ውሽጢ ሓደ ትውልዲ ብሙሉኦም የርዕሞም፡ ኣካል እቲ ሕብረተሰብ ድማ ይገብሮም። እዚ ክግበር ከሎ፡ ኣለው ገለ ሰባት ቁውም ነገር ዝሰርሑ፤ ከም በዓል ሕጂ ኣንጥረኛ (ብኣናን ብአኦምን ፍንፉን'ዩ) ብማዕርነት ዋላ'ኳ እንተዘይ ኣእተውዎም ናይ ክብሪ ቦታ ግን ይህቡዎም እዮም። ከምኡ'ውን ሩባ ንምስጋር ዝሕግዙዎም 'ወይጦ' ዝበሃሉ ሰባት ኣለው። እቲ ሩባታት ሓርገጽ ስለ ዘለዎ እቲ ህዝቢ ይፈርሕ'ዩ። ሩባ ክቐርቡ ኣይደልዩን፡ ምስ ሩባን ባሕርን ጽልኢ ኣለዎም። ኢትዮጵያውያን ቀይሕ ባሕሪ ንውንን ኢና ክብሉኒ እንከለው፡ ሓምቢስኩም ዘይትፈልጡ ሰባትስ ከመይ ኢልኩም ኢኹም ትውንኑ ይብሎም። ንስኹም ኣይኮንኩም ንሕና ኣይኮንናን፤ ተቐማጢ ገምገም ባሕሪ ዝኾነ ህዝቢ ዓፋርን ትግረን'ዩ ዝውንኖ። ንሶም ክኣ ናትና ስለ ዝኾኑ ብኦም ኣቢልና ንውንኖ ይብሎም። ስለዚ እቲ ክልወጥ ዘለዎ ሓደ ነቶም ሙሉእ ብሙሉእ ዘይሳተፉ ቁውም ነገር ዝሰርሑ ህዝብታት ብማዕርነት ክሳተፉ ኣለዎም ይብል። ቢቢሲ፡ ዘበናዊ ስርዓታት ካብ ባህላዊ ስርዓታትን ትውፊታትን እንታይ ክመሃሩ ይኽእሉ?
